คลอดลูกได้3สัปดาห์แล้วค่ะ แผลไม่เจ็บไม่ปวดแล้ว รู้สึกแผลหายแล้ว การขยับการนั่งนอนปกติ แค่จะมาบางครั้งที่นั่งกดแล้วมีอาการตุบๆที่ช่องคลอด ทำไมมันถึงมีอาการตุบๆคะ
สวัสดีค่ะ อาการปวดตุ๊บๆตรงแผลฝีเย็บหลังการเย็บแผลมาได้ประมาณ 3 สัปดาห์นั้นอาจจะยังเกิดได้เป็นปกติหลังมีการคลอดธรรมชาติ อาจเกิดการบาดเจ็บหรือฉีกขาดของเยื่อบุบริเวณช่องคลอด แพทย์จึงมักเย็บซ่อมแซมให้ โดยแผลเย็บดังกล่าวนั้น อาจใช้เวลาประมาณ 2-4 อาทิตย์กว่าจะสมานกันดีตอนนี้ถ้าไม่เจ็บแล้ว เพียงแค่รู้สึกตุ๊บๆเวลาไปกดหรือนั่งทับนั้น อาจจะสังเกตอาการต่อไปได้ ในระหว่างนี้งดการมีเพศสัมพันธ์ ไม่สวนล้างช่องคลอด ใช้น้ำเปล่าสะอาดล้างแค่ภายนอกได้ หากอาการเป็นมากขึ้น เริ่มกลับมาเจ็บแผล มีสารคัดหลั่งออกจากแผล ควรไปพบแพทย์เพื่อตรวจเพิ่มเติม